**KOPŪSTIENĖS 2023 VIRIMO ČEMPIONATO UŽVENTYJE TAISYKLĖS**

1.Kopūstienės – virimo čempionato dalyviai registruojasi:

1.1. Komandos – iki rugsėjo 25 d. 17 val.

1.2. Užpildytą registracijos anketą siųskite el.paštu uzvenciokc@gmail.com

2.Puodo komandą sudaro nemažiau kaip 2 nariai.

3.Čempionato dalyviai – užsiregistravusios komandos spalio 7 dieną atvyksta į Užvenčio kultūros centrą, įsikuria jiems nurodytoje vietoje nuo 8.00 iki 10.30 valandos.

4. Virėjas-šefas 10.30 val. Dalyvauja virėjų instruktaže-sueigoje.

5.Kiekviena komanda turi turėti virėją – šefą (gali būti ir komandos vadovas).

6.Komandų pristatymas ir virimo čempionatp atidarymas- 11.00 valandą.

7.Kopūstienė bus pradėta virti vienu metu, po komandų pristatymo. Pristatymo metu virėjai – šefai gaus specialią aprangą. Virimo laikas – iki 2 valandų.

8.Komanda turi turėti savo puodą, ne mažesnį kaip 30 litrų talpos (kuo didesnis, tuo daugiau publikos simpatijų teks jūsų komandai), stovą jam, prieskonius ir kitus, tik jums vieniems žinomus, priedus. Kopūstai tiek šviežūs, tiek rauginti bus duodami.

9.Ugniakuro įrengimu, malkomis pasirūpinkite patys.

10.Visą išvirtą kopūstienę išdalinsite šventės dalyviams, (vienkartiniais indais pasirūpins organizatoriai), o viena organizatorių duota speciali lėkštė keliaus vertinimo komisijai degustuoti.

**SKATINIMAS IR APDOVANOJIMAI**

11.Kopūstienės virimo čempionate bus dvi vertinimo grupės – šviežių kopūstų ir raugintų kopūstų sriuba. Dalyviai apdovanojami dovanomis ir skatinamaisiais prizais.